**FORMATI I APLIKIMIT PËR PROJEKTET**

Ky format plotësohet për secilin projekt.

|  |  |
| --- | --- |
| Aplikuesi (\*) | Emërtimi i subjektit aplikues |
| Data e aplikimit (\*) | Brenda afateve të përcaktuara |
| Titulli i projektit (\*) | Titulli i projektit të jetë i njëjtë me titullin që specifikohet në kërkesën e depozituar pranë Sekretariatit teknik |
| Programi i projektit (\*) | Programi “Emergjencat Civile”, viti 2023 |
| Shtrirja hapësinore e projektit   * Lokale | Në rastet kur aplikuesi është bashki shtrirja e projektit mund të jetë lokal ose ndërvendor kur projekti shtrihet në më shumë se një bashki. |
| Përshkrimi i projektit (\*) | Të bëhet përshkrimi i detajuar i projektit të propozuar, duke përmbajtur informacionin e mëposhtëm, por jo vetëm:   * Vendndodhja e objektit të investimit; specifikuar në hartë ku është sqaruar qartë kufiri i ndërhyrjes; * Përshkrimi i kushteve të objektit ekzistues( nëse ka) dhe terrenit, si dhe nevojës për këtë projekt; * Përshkrimi i detajuar i punimeve/ndërhyrjeve që do të kryhen; * Grafiku i punimeve; * Cilat janë problemet që adreson ky projekt dhe shkalla e ndikimit të tij; * Risqet për zbatimin e tij; * Informacion i qartë në lidhje me pronësinë e tokës( nëse parashikohet ndërtimi i një objekti të ri), si edhe dokumentacioni përkatës (harta përkatëse kadastrale e të tjera). |
| Qëllimi dhe objektivat (\*) | Të paraqitet qëllimi i përgjithshëm i projektit si dhe objektivat specifike të tij. |
| Numri i përfituesve (\*) | Të jepet numri i popullsisë dhe i bizneseve që përfitojnë drejtpërdrejtë dhe tërthorazi nga zbatimi i projektit. Vlera e dhënë të shoqërohet me shpjegim për secilën kategori përfituesish. |
| Sipërfaqe e trajtuar (\*) | Të specifikohet sa është sipërfaqja e përgjithshme në të cilën ndërhyn projekti apo në rast se është projekt rruge të specifikohet gjatësia totale e rrugës që ndërtohet apo rikonstruktohet dhe nëse zhvillohet në faza apo lote. |
| Qëndrueshmëria e projektit (\*) | Të përshkruhet në mënyrë analitike nëse aplikuesi do të ketë nga ky projekt:   * Kosto për mirëmbajtjen e projektit pas zbatimit të tij; * Nëse po, specifikoni sa parashikohen të jenë këto kosto, si do të sigurohen etj; * Të specifikohet periudha në vite për kostot e mirëmbajtjes. |
| Fondet e kërkuara (\*) | Vlera në lekë |
| Kontributi në rast bashkëfinancimi nga njësia e qeverisjes vendore (\*) | Paraqitni nivelin e bashkëfinancimit, në rast se projekti ka bashkëfinancim nga njësi qendrore, vendore apo nga donator. |
| Financimi nga donator (\*) | Nëse ka financim nga donator, të jepet vlera në monedhën lekë |
| Financime të tjera | Nëse ka burime të tjera financimi, të jepet vlera e financimit në monedhën lekë |
| Kostoja totale e projektit (\*) | Kostoja totale e projektit të jepet me TVSH. |
| Projekti ka një analizë kosto-përfitim të cilësisë së mirë (opsionale) | * Po * Jo |
| Deklarime (\*) | Aplikanti deklaron se:   1. Projekti është gati për zbatim( pra nëse i disponon të gjitha dokumentet që nevojiten për zbatimin e tij). 2. Projekti është në listën e projekteve/nevojave të parashikuara nga institucioni përkatës, është pjesë e planeve vendore të zhvillimit/ose të prioriteteve. 3. Janë zbatuar çmimet e referencës dhe legjislacioni në fuqi për përllogaritjen e kostos dhe vlerës financiare të projektit. |
| Dokumentet teknike (\*) | Të sqarohet nëse dosja e aplikimit përmban:   * Projektin teknik/projektin e zbatimit; * Preventivin; * Grafikun e zbatimit të projekteve; * Relacionin teknik; * Specifikimet teknike; * CD; * Përllogaritjet/parashikimin e kostove të mirëmbajtjes së investimit |
| Koordinatat e projektit (\*) | Të hidhen koordinatat e vendndodhjes së projektit. |
| Foto-Gjendja ekzistuese (\*) | Imazhet në formatin jpg ose pdf. |

(\*) Fushat që kanë \* janë të detyrueshme për t’u plotësuar.

SHËNIM: Dërgimi i aplikimeve, sipas afatit:

1. Aplikimet për projekte duhet të dërgohen me shkresë zyrtare, së bashku me dosjen e plotë të aplikimit të hedhur në CD, paranë Sekretariatit teknik tek Agjencia Kombëtare e Mbrojtjes Civile.
2. Formati i aplikimit duhet të dorëzohet i firmosur dhe i vulosur nga subjekti aplikues.
3. Dokumentacioni teknik i dorëzuar duhet të jetë detyrimisht i firmosur dhe i vulosur nga autorët përkatës.